wannaphong/clean_thaiwikipedia huggingface dataset:
# กะเมีย
กะเมีย ((Hunter) Roxb.) เป็นไม้เถาเนื้อแข็งในวงศ์ Rubiaceae เป็นพืชสมุนไพร โดยนำใบและกิ่งก้านของสีเสียดเทศ มาสกัดด้วยน้ำเดือด กรอง แล้วระเหยแห้ง จะได้สารสีน้ำตาลอ่อน แข็งเป็นก้อนสีน้ำตาลอ่อน เรียกว่า "สีเสียดเทศ" หรือ "สีเสียดแขก" องค์ประกอบส่วนใหญ่เป็นสารกลุ่มแทนนินสีเสียดเทศ-ฐานข้อมูลเครื่องยา

สารสกัดน้ำและสารสกัดเอทานอล มีฤทธิ์ต้านเชื้อที่ทำให้เกิดอาการท้องร่วง (E. coli) ก้อนสีเสียดเทศบดเป็นผงหรือต้มกิน ใช้แก้ท้องร่วง แก้บิดมูกเลือด ทาสมานแผล  ใช้ใส่แผลเน่าเปื่อย ใส่แผลริดสีดวง ห้ามโลหิต ห้ามเลือดกำเดา แก้ลงแดง ทำยาอม ยาบ้วนปาก เป็นส่วนประกอบของยาเหลืองปิดสมุทร
# วงศ์เอี้ยบ๊วย
วงศ์เอี้ยบ๊วย หรือ (:En:Myricaceae) เป็นวงศ์ขนาดเล็กของพืชใบเลี้ยงคู่ในอันดับ(:En:Fagales) มีสามสกุล แต่นักพฤกษศาสตร์บางคนได้แยกสกุล(:En:Myrica) ออกเป็นสกุลที่สี่คือสกุล (:En:Morella) ประมาณ 35 สปีชีส์อยู่ใน Myrica, หนึ่งสปีชีส์ใน (:En:Canacomyrica) และหนึ่งสปีชีส์ใน (:En:Comptonia)

สกุล

 Canacomyrica
 Comptonia
 Morella
 Myrica
# ตราแผ่นดินของตูนิเซีย
ตราแผ่นดินของตูนิเซีย มีลักษณะดังนี้ ช่องบน เรือที่กำลังแล่นในทะเลเมดิเตอร์เรเนียน (หมายถึง เสรีภาพ) ช่องล่างซ้าย ตราชูตาชั่ง (หมายถึง ความยุติธรรม). ช่องล่างขวา สิงโตถือดาบ (หมายถึง ความเป็นระเบียบ), บรรจุอยู่ในโล่สีทอง ที่ตรงกลาง มีแถบแพรบรรจุคำขวัญของประเทศภาษาอาหรับว่า  เสรีภาพ (حرية) - ความเป็นระเบียบ (نظام) - ยุติธรรม (عدالة). เหนือโล่มีรูปจันทร์เสี้ยวกับดาวห้าแฉกสีแดงในวงกลมสีขาวขอบสีแดง ซึงเป็นสัญลักษณ์ที่ปรากฏบนธงชาติตูนิเซีย. 

 ตราแผ่นดินในอดีต 

1956–1957: ราชอาณาจักรตูนิเซีย

Coat of Arms of the Kingdom of Tunisia 1956|120px

1957–1963: สาธารณรัฐตูนิเซีย

120px1963–1987: สาธารณรัฐตูนิเซียGuide to the Flags of the World by Mauro Talocci, revised and updated by Whitney Smith , p. 119.
# สกุลมะม่วงหัวแมงวัน
สกุลมะม่วงหัวแมงวัน หรือ  Buchanania เป็นสกุลของพืชมีดอกในวงศ์ Anacardiaceae สปีชีส์ในสกุลนี้ ได้แก่
Buchanania amboinensis  Miq. - ปาปัวนิวกินี 
Buchanania arborescens (Blume) Blume - Satinwood or Lightwood, ไต้หวัน กัมพูชา อินเดีย อินโดนีเซีย ลาว พม่า ฟิลิปปินส์, ไทย, เวียดนาม, ปาปัวนิวกินี  หมู่เกาะโซโลมอน และ ออสเตรเลีย.
 Buchanania barberi 
Buchanania heterophylla K.Schum. - ปาปัวนิวกินี
Buchanania lanceolata  
Buchanania lanzan Spreng. - chirauli-nut, อินเดียและมาเลเซีย 
Buchanania latifolia Roxb. - chirauli-nut, จีน อินเดีย เนปาล ลาว พม่า ไทย และเวียดนาม  
Buchanania macrocarpa Lauterb. - ปาปัวนิวกินี 
Buchanania mangoides F.Muell. - ออสเตรเลีย
Buchanania microphylla Engler - จีนและฟิลิปปินส์
Buchanania obovata Engl. - Green Plum, ออสเตรเลีย
Buchanania oxillaris ศรีลังกา ภาษาสิงหลเรียก Thimbiri 
Buchanania papuana C.T.White - ปาปัวนิวกินีGuinea
 Buchanania platyneura
Buchanania simensis
Buchanania solomonensis Merr. & L.M.Perry - ปาปัวนิวกินี
Buchanania versteeghii Merr. & L.M.Perry - ปาปัวนิวกินี
Buchanania vitiensis Engl.
Buchanania yunnanensis C. Y. Wu จีน
# เฉลิมพล สนิทวงศ์ชัย
เฉลิมพล สนิทวงศ์ชัย (21 มกราคม พ.ศ. 2481 – 10 กรกฎาคม พ.ศ. 2554) อดีตรองประธานสภาผู้แทนราษฎรไทย อดีตรัฐมนตรีช่วยว่าการกระทรวงพาณิชย์ และอดีตสมาชิกสภาผู้แทนราษฎรจังหวัดอุดรธานี 7 สมัย

 ประวัติ 
เฉลิมพล เกิดเมื่อวันที่ 21 มกราคม พ.ศ. 2481 ณ ตำบลบ้านธาตุ อำเภอเพ็ญ จังหวัดอุดรธานี เป็นบุตรของนายสมศักดิ์ และนางคำดี สนิทวงศ์ชัยประวัติผู้สมัคร ส.ส. กรมการปกครอง สมรสกับนางบังอร สนิทวงศ์ชัย มีบุตร-ธิดา ที่เป็นสมาชิกสภาผู้แทนราษฎรจังหวัดอุดรธานี คือนางสาวธิรดา สนิทวงศ์ชัย และนายอรรถพล สนิทวงศ์ชัย สำเร็จการศึกษาระดับ ปกศ.สูง จากวิทยาลัยครูบ้านสมเด็จเจ้าพระยา

 งานการเมือง 
อดีตเป็นข้าราชการครู และได้รับเลือกตั้งเป็นประธานสหกรณ์ครูอุดรธานี ก่อนจะลงสนามการเมืองระดับชาติ ลงสมัครรับเลือกตั้งสมาชิกสภาผู้แทนราษฎรจังหวัดอุดรธานี และได้รับเลือกตั้งเป็นครั้งแรก ใน พ.ศ. 2519 สังกัดพรรคกิจสังคม และได้รับเลือกเรื่อยมา จนถึง พ.ศ. 2539 และเข้าได้รับแต่งตั้งเป็นรัฐมนตรีช่วยว่าการกระทรวงพาณิชย์ ในรัฐบาลนายชวน หลีกภัยราชกิจจานุเบกษา, พระบรมราชโองการ ประกาศ ให้รัฐมนตรีพ้นจากความเป็นรัฐมนตรี และแต่งตั้งรัฐมนตรีเล่ม 110 ตอนที่ 146 วันที่ 24 กันยายน 2536 และในรัฐบาลพลเอกชวลิต ยงใจยุทธพระบรมราชโองการ ประกาศ แต่งตั้งรัฐมนตรี (จำนวน ๔๙ ราย) 

ต่อมาได้ลงสมัครเลือกตั้งในปี พ.ศ. 2544 ในสังกัดพรรคไทยรักไทย แต่แพ้ให้กับนายศราวุธ เพชรพนมพร จนวางในการเมืองระดับชาติ จึงมาลงสมัครรับเลือกตั้งในการเลือกตั้งนายกองค์การบริหารส่วนจังหวัดในประเทศไทย พ.ศ. 2547 ซึ่งเป็นการเลือกตั้งผู้บริหารท้องถิ่นโดยตรงจากประชาชนเป็นครั้งแรกในประเทศไทย กำหนดจัดขึ้นในวันที่ 14 มีนาคม พ.ศ. 2547พระปกเกล้า,สถาบัน. ฐานข้อมูลการเลือกตั้งนายก อบจ. สถาบันพระปกเกล้า : กรุงเทพ. 2547 เขาได้รับเลือกตั้งเป็นนายกองค์การบริหารส่วนจังหวัดอุดรธานีในสมัยแรก แต่ต่อมาพ่ายแพ้การเลือกตั้งนายกองค์การบริหารส่วนจังหวัดอุดรธานี สมัยที่สอง จึงทำให้ยุติบทบาททางการเมืองไป

 สมาชิกสภาผู้แทนราษฎร 
เฉลิมพล สนิทวงศ์ชัย ได้รับการเลือกตั้งเป็นสมาชิกสภาผู้แทนราษฎรมาแล้ว 7 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 จังหวัดอุดรธานี สังกัดพรรคกิจสังคม
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 จังหวัดอุดรธานี สังกัดพรรคประชาราษฎร์
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดอุดรธานี สังกัดพรรครวมไทย (พ.ศ. 2529)
 การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดอุดรธานี สังกัดพรรคความหวังใหม่
 การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 จังหวัดอุดรธานี สังกัดพรรคความหวังใหม่
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดอุดรธานี สังกัดพรรคความหวังใหม่
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดอุดรธานี สังกัดพรรคความหวังใหม่

 ถึงแก่อนิจกรรม 
เฉลิมพล เสียชีวิตด้วยอาการหัวใจหยุดเต้นโดยเฉียบพลัน ณ ตำบลปะโค อำเภอกุดจับ จังหวัดอุดรธานี เมื่อวันที่ 10 กรกฎาคม พ.ศ. 2554 สิริอายุรวม 73 ปี

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๓ ตอนที่ ๒๒ ข หน้า ๑, ๔ ธันวาคม ๒๕๓๙
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๒ ตอนที่ ๑๗ ข หน้า ๗, ๔ ธันวาคม ๒๕๓๘
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญพิทักษ์เสรีชน, เล่ม ๙๖ ตอนที่ ๒๐ ง ฉบับพิเศษ หน้า ๗๘, ๖ กุมภาพันธ์ ๒๕๒๒
# ไพโอเนียร์ 11
ไพโอเนียร์ 11  คือยานสำรวจอวกาศแบบไม่มีคนบังคับที่เดินทางระหว่างดาวเคราะห์ ขึ้นสู่อวกาศเมื่อ 6 เมษายน ค.ศ. 1973 เป็นยานสำรวจอวกาศในโครงการไพโอเนียร์ เพื่อศึกษาแถบดาวเคราะห์น้อย, สภาพแวดล้อมรอบดาวพฤหัสบดี, ลมสุริยะ, รังสีคอสมิก และดาวเสาร์ และท้ายที่สุดได้ไกลออกไปในระบบสุริยะ และเฮลิโอสเฟียร์ เป็นการสำรวจแรกที่พบดาวเสาร์ และครั้งที่สองที่บินผ่านแถบดาวเคราะห์น้อย และดาวพฤหัสบดี แต่เนื่องจากข้อจำกัดของพลังงานและระยะทางมากมายในการสำรวจ การสื่อสารได้สูญหายไปตั้งแต่ 30 พฤศจิกายน ค.ศ. 1995
# โจน อัคเตอร์แบร์ค
โจน อัคเตอร์แบร์ค  เกิดวันที่ 8 กรกฎาคม ค.ศ. 1971 ที่ยูเทรกต์ เป็นอดีตนักฟุตบอลชาวดัตช์ ผู้ซึ่งเล่นเป็นผู้รักษาประตูให้แก่นักเบรดา, เอฟเซ ไอนด์โฮเฟิน (คนละทีมกับเปเอสเฟ ไอนด์โฮเฟิน) และสโมสรฟุตบอลแทรนเมียร์โรเวอส์ ทั้งนี้ เขาเป็นผู้ฝึกสอนผู้รักษาประตูให้แก่สโมสรฟุตบอลลิเวอร์พูลเจอร์ราร์ดขอบคุณโค้ชประตูชี้ช่องล่อเป้าโยริส และได้รับการยกย่องจากสตีเวน เจอร์ราร์ด สำหรับการให้คำแนะนำในการยิงจุดโทษเมื่อครั้งที่ทีมลิเวอร์พูลได้ 3 แต้มจากการเป็นฝ่ายชนะทอตนัมฮอตสเปอร์ในการแข่งขันพรีเมียร์ลีก ฤดูกาล 2012–13Sport - Manager Online - ดีวีดีช่วยซัดโทษ “สตีวีจี” มีสาวดอดเชียร์

 ประวัติ 
อัคเตอร์แบร์คเซ็นสัญญาแรกให้แก่แทรนเมียร์โรเวอส์ใน ค.ศ. 1998 ภายหลังจากประสบความสำเร็จในการหาคนมาแทนที่สตีฟ ไซมอนเซน ที่ได้ย้ายไปเอฟเวอร์ตัน เขาได้รับเลือกให้ลงเล่นสำหรับทีมชุดแรกทันทีเนื่องด้วยแดนนี คอยน์ ได้รับบาดเจ็บ ทำให้เขาได้รับการเปิดตัวเมื่อครั้งที่พบกับสโมสรฟุตบอลสวินดอนทาวน์ ณ วันที่ 25 กันยายน ค.ศ. 1998 ในภายหลังอัคเตอร์แบร์คได้ทำหน้าที่เป็นผู้รักษาประตูตัวเลือกแรกของทีมโรเวอร์สหลังจากที่คอยน์ได้ย้ายไปยังสโมสรฟุตบอลกริมสบีทาวน์ใน ค.ศ. 1999 อัคเตอร์แบร์คกลายมาเป็นส่วนหนึ่งของทีมผู้ฆ่ายักษ์อย่างเอฟเวอร์ตัน, เซาแทมป์ตัน และทีมใหญ่อื่น ๆ ความสามารถของอัคเตอร์แบร์คในการรักษาประตูเป็นแบบสุดขั้วโดยเขาได้ปิดโอกาสฝ่ายตรงข้ามทำคะแนน 20 ครั้ง ในฤดูกาล 2003–04 ภายใต้การดูแลของไบรอัน ลิตเติล หนึ่งในผลงานที่น่าจดจำยิ่งขึ้นของเขาคือเมื่อครั้งที่พบกับสโมสรฟุตบอลมิลล์วอลล์ในเอฟเอคัพรอบก่อนชิงชนะเลิศที่สนามเดอะนิวเดน ซึ่งได้รับการถ่ายทอดสดทางบีบีซีวัน การแข่งขันจบลงโดยปราศจากการทำประตู แต่การแข่งขันโดยส่วนใหญ่ได้รับการครองบอลโดยมิลล์วอลล์ และโจนได้ทำการรักษาประตูจากการยิงลูกโทษของเควิน มัสกัต แม้จะมีการได้รับบาดเจ็บมาก็ตาม

ช่วงฤดูกาล 2005–06 ของอัคเตอร์แบร์คถือได้ว่าไม่ประสบความสำเร็จนัก หลังจากใช้เวลาส่วนใหญ่ในฤดูกาลดังกล่าวจะได้รับการกีดกันเนื่องด้วยบาดเจ็บ เขาก็ได้รับการแทนที่โดยสตีฟ วิลสัน และดีนอ เซเรเมต ผู้ซึ่งได้รับการยืมตัวจากสโมสรฟุตบอลลูตันทาวน์ โอกาสในการกลับมาตั้งตัวอีกครั้งของอัคเตอร์แบร์คในฐานะผู้รักษาประตูตัวเลือกแรกของทีมแทรนเมียร์ในฤดูกาล 2006–07 ได้ถูกขัดขวางโดยการเซ็นสัญญากับรูปแบบการเล่นในเกณฑ์ดีของผู้มากด้วยประสบการณ์อย่างแกวิน วอร์ด ในฤดูกาลต่อมา การบาดเจ็บของวอร์ดได้เปิดโอกาสให้แก่อัคเตอร์แบร์ค แต่ก็เกิดปัญหาการบาดเจ็บต่อเขาเองขึ้นอีก ที่ซึ่งทำให้เขาได้แต่นั่งอยู่ข้างนอกในช่วงเดือนสุดท้ายของฤดูกาล

สัญญาของอัคเตอร์แบร์คได้หมดอายุลงในเดือนพฤษภาคม ค.ศ. 2007 และเขาได้รับการปล่อยตัวโดยแทรนเมียร์ในวันที่ 25 พฤษภาคม เรื่องนี้ทำให้เกิดความโกลาหลจากแฟน ๆ แทรนเมียร์หลายราย ผู้ซึ่งเชื่อว่าอัคเตอร์แบร์คสมควรได้รับการแข่งขันนัดรำลึก ดังที่เขาได้มีส่วนร่วมทำหน้าที่นับสิบปีที่ซึ่งเขาควรได้รับจากทางสโมสร อย่างไรก็ตาม ในวันที่ 31 พฤษภาคม เขาได้รับสัญญาการเป็นผู้ฝึกสอนและผู้เล่นสองปีร่วมกับทีมแทรนเมียร์ อัคเตอร์แบร์คได้ทำปรากฏตัวครั้งที่ 300 สำหรับทีมโรเวอร์สในเกมวันเปิดฤดูกาล 2008–09 เมื่อครั้งที่พบกับสโมสรฟุตบอลสวินดอนทาวน์ อัคเตอร์แบร์คมีการแข่งขันนัดรำลึกของเขาใน ค.ศ. 2009 เมื่อครั้งที่แทรนเมียร์พบกับเอเวอร์ตันครั้งที่ 11

หลังจากเกษียณตัวเองจากการเล่นใน ค.ศ. 2009 อัคเตอร์แบร์คได้ร่วมกับสโมสรฟุตบอลลิเวอร์พูลใน ค.ศ. 2009 ในฐานะผู้ฝึกสอนการรักษาประตูตัวสำรองและผู้รักษาประตูของศูนย์เยาวชน ก่อนที่จะได้รับการเลื่อนตำแหน่งให้เป็นผู้ฝึกสอนการรักษาประตูของทีมชุดใหญ่ในช่วงฤดูร้อน ค.ศ. 2011
# สุคนธ์ กาญจนาลัย
สุคนธ์ กาญจนาลัย (เกิด 5 มีนาคม พ.ศ. 2475) อดีตรัฐมนตรีช่วยว่าการกระทรวงพาณิชย์ รัฐบาลบรรหาร ศิลปอาชา อดีตอธิบดีกรมเศรษฐกิจการพาณิชย์ กระทรวงพาณิชย์ กรรมการกฤษฎีกา

 ประวัติ 
สุคนธ์ เกิดเมื่อวันที่ 5 มีนาคม พ.ศ. 2475 สำเร็จการศึกษาระดับปริญญาตรี บัญชีบัณฑิต จากคณะพาณิชยศาสตร์และการบัญชี จุฬาลงกรณ์มหาวิทยาลัย และวิทยาลัยป้องกันราชอาณาจักร รุ่นที่ 27

 การทำงาน 
สุคนธ์ รับราชการในสังกัดกระทรวงพาณิชย์ เคยได้รับแต่งตั้งเป็นอธิบดีกรมพาณิชย์สัมพันธ์ อธิบดีกรมทะเบียนการค้า และอธิบดีกรมเศรษฐกิจการพาณิชย์ ต่อมาได้รับแต่งตั้งเป็นที่ปรึกษานายกรัฐมนตรี (บรรหาร ศิลปอาชา) ในปี พ.ศ. 2538 และเป็นรัฐมนตรีช่วยว่าการกระทรวงพาณิชย์ ในรัฐบาลบรรหาร ศิลปอาชา

สุคนธ์ ได้รับแต่งตั้งเป็นสมาชิกวุฒิสภา ในปี พ.ศ. 2539พระบรมราชโองการ ประกาศ แต่งตั้งสมาชิกวุฒิสภา (แต่งตั้งขึ้นใหม่ทั้งคณะ จำนวน 260 ราย) ในวุฒิสภาไทย ชุดที่ 7

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๑๐๖ ตอนที่ ๒๑๔ ง ฉบับพิเศษ หน้า ๓, ๔ ธันวาคม ๒๕๓๒
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๑๐๓ ตอนที่ ๑๒ ง ฉบับพิเศษ หน้า ๖, ๒๗ มกราคม ๒๕๒๙
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ประจำปี ๒๕๖๐ , เล่ม ๑๓๔ ตอนที่ ๔๘ ข หน้า ๑๔, ๒๘ กันยายน ๒๕๖๐
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๑๐๔ ตอนที่ ๒๖๖ ง ฉบับพิเศษ หน้า ๒๗, ๒๕ ธันวาคม ๒๕๓๐
# ตั๊กแตนตำข้าวกล้วยไม้สีชมพู
ตั๊กแตนตำข้าวกล้วยไม้สีชมพู หรือ ตั๊กแตนต่อยมวยกล้วยไม้สีชมพู  เป็นแมลงจำพวกตั๊กแตนตำข้าวชนิดหนึ่ง

ได้ชื่อว่าเป็นตั๊กแตนตำข้าวที่มีสีสันและลักษณะสวยที่สุดพิสุทธิ์ เอกอำนวย, คู่มือคนรักแมลง 2 การเลี้ยงด้วง (มีนาคม พ.ศ. 2552) หน้า 250. 255 หน้า ISBN 978-974-660-832-9  โดยมีสีตลอดลำตัวเป็นสีชมพูหรือชมพูอ่อนเหลือบกับสีขาว บางตัวมีสีขาวล้วน และมีลักษณะพิเศษคือ สามารถเปลี่ยนสีได้ในระหว่างวัน ขึ้นอยู่กับสภาพแวดล้อม เช่น ความชื้นและความเข้มของแสง

ตั๊กแตนตำข้าวกล้วยไม้มีส่วนขาขยายออกเพื่อเลียนแบบกลีบดอกไม้ ชอบอยู่อาศัยตามธรรมชาติที่มีไม้ดอกไม้ประดับสีขาวหรือสีชมพู หรือเป็นไม้พุ่ม สามารถซ่อนตัวจากศัตรูได้อย่างแนบเนียน โดยเฉพาะอย่างยิ่งกล้วยไม้ มักจะนิ่ง ๆ เพื่อรอเหยื่อที่หลงทาง หรือทำตัวเป็นนักล่า เมื่อพบว่าเหยื่อเห็น ตัวผู้จะว่องไว เคลื่อนไหวรวดเร็ว และในช่วงผสมพันธุ์หากตัวเมียไม่พร้อมหรือผสมพันธุ์เสร็จแล้ว ตัวผู้อาจถูกตัวเมียจับกินเป็นอาหารได้

ตัวเมียจะมีความยาวประมาณ 6-7 เซนติเมตร ขณะที่ตัวผู้จะมีขนาดเล็กกว่าคือ 2.5 เซนติเมตร พบกระจายพันธุ์ทั่วไปในป่าดิบชื้นของเอเชียตะวันออกเฉียงใต้ ตั้งแต่เมียนมา, ไทย, มาเลเซีย, ฟิลิปปินส์, อินโดนีเซีย รวมถึงเทือกเขาฆาฏตะวันตกในอินเดียDK Pocket Eyewitness Insects. Dorling Kindersley. 2012. p. 38. ยลโฉม "ตั๊กแตนตำข้าวกล้วยไม้สีชมพู" เปลี่ยนสีได้ระหว่างวัน จัดแสดงงานราชพฤกษ์ 2554 ที่เชียงใหม่ จากมติชนออนไลน์
thumb|150px|left|ส่วนหัวของตั๊กแตนตำข้าวกล้วยไม้สีชมพู ตัวเมียในวัยกึ่งโตเต็มวัย
# หมู่เกาะเทาซันด์
หมู่เกาะเทาซันด์  ประกอบด้วยหมู่เกาะ 1,864 เกาะ อยู่ตรงบริเวณที่แม่น้ำเซนต์ลอว์เรนซ์ตอนบนขยายกว้างออก ส่วนหนึ่งอยู่ในรัฐนิวยอร์ก สหรัฐอเมริกา และอีกส่วนหนึ่งอยู่ทางตอนใต้ของเมืองคิงส์ตันในรัฐออนแทรีโอ ประเทศแคนาดา

ขนาดของเกาะมีตั้งแต่ 40 ตารางไมล์ (100 ตารางกิโลเมตร) ไปจนถึงเกาะเล็ก ๆ ที่มีที่พักอาศัยอยู่หลังเดียวหรือโขดหินที่ไม่มีคนอาศัยอยู่ ทั้งนี้การนับจำนวนเกาะมีเกณฑ์คือ อยู่เหนือจากระดับน้ำประจำปี, มีพื้นที่อย่างน้อย 1 ตารางฟุตและมีต้นไม้ที่ยังมีชีวิตอยู่อย่างน้อย 2 ต้น
# สตัฟโรปอล
สตัฟโรปอล  เป็นนครและเมืองหลวงของสตัฟโรปอลไคร ของประเทศรัสเซีย ตั้งอยู่ทางตอนใต้ของประเทศส่วนที่อยู่ในทวีปยุโรป บนแควของแม่น้ำคาลอสตอนบน มีประชากร 398,539 คน (ค.ศ. 2010) เมืองก่อตั้งเมื่อวันที่ 22 ตุลาคม ค.ศ. 1777 เนื่องจากสงครามรัสเซีย-เตอร์กิช 1768–1774 เพื่อเป็นค่ายทหาร
 อ้างอิง 

แหล่งข้อมูลอื่น
Official website of Stavropol
Pictures of Stavropol
# ซูโฮ
คิม จุน-มย็อน (ฮันจา: 金俊勉; เกิด 22 พฤษภาคม ค.ศ. 1991) หรือชื่อในวงการ ซูโฮ (ฮันจา: 守護) ซึ่งแปลว่า "ผู้ปกป้อง" ซูโฮ เป็นหัวหน้าวงและนักร้องนำเอ็กโซและเป็นหัวหน้าและนักร้องนำในเอ็กโซ-เค

 ประวัติ 

ครอบครัวของซูโฮมีบิดา มารดา ตัวเขาเอง และพี่ชายที่ห่างจากเขาเพียง 4 ปี ครั้งประถมศึกษาเขาเป็นนักเรียนดีเด่นของโรงเรียน พอเรียนมัธยมศึกษาก็ได้เป็นรองประธานสภานักเรียน เมื่อซูโฮอายุ 16 ปี เขาก็กลายเป็นสมาชิกคนแรกของ EXO และกลายเป็นเด็กฝึกหัดที่เอสเอ็ม มีระยะการเทรน 7 ปี ซึ่งนานที่สุดในบรรดาสมาชิกของวง ปัจจุบัน เรียนการแสดงที่มหาวิทยาลัยศิลปะแห่งชาติเกาหลี (Korea National University of Arts) 

 ผลงาน 

 ผลงานการแสดง 
Musical 
+ปีชื่อเรื่องบทบาท2560The Last KissPrince Rudolf2561The Man Who LaughsGwynplaine

 ละครโทรทัศน์ 
 ปี ช่อง ชื่อเรื่อง บทบาท ความคิดเห็น2555SBSTo the Beautiful Youตัวเขาเองปรากฏตอนที่ 2 รวมกับ EXO-K2557KBS รักวุ่นวายกับคุณชายนายกฯ Han Tae-woong ปรากฏในตอนที่ 11 และ 122560MBCStar of the UniverseWoo-Joo2561MBNไฮโซขี้ลืมกับยัยขี้จำLee Yoo-Chan2566JTBCBehind Your TouchSeon-woo2567MBNmissing crown princeE-gon

 รายการโชว์ 
 ปี ช่อง ชื่อรายการ บทบาท ความคิดเห็น อ้างอิง.2555-2557HBSHappy Campเขาเองฉาย 21 กรกฎาคม 2555, 6 กรกฎาคม 2556, และ 5 กรกฎาคม 2557 2556SBSRunning Man (TV series) แขกพิเศษ, ตอนที่ 171 และ 172. 2556-2557MBC Every 1EXO's Showtimeเป็นพิธีกร 2557MnetXOXO EXO EXO 90:20142558KBS2Fluttering indiaเป็นพิธีกร

 ภาพยนตร์ 
 ปี ชื่อ บทบาท ความคิดเห็น 2550 Attack on the Pin-Up Boys Part of the Flower Boy Band 2559One Way Trip Sang-Woo2561Middle School Girl AHyun Jae Hee
# เชฟ
เชฟ อาจหมายถึง
 หัวหน้าคนครัว (chef)
 ตแชฟ (Tczew) เมืองในประเทศโปแลนด์
# อำนาจ ชนะวงศ์
ผู้ช่วยศาสตราจารย์ อำนาจ ชนะวงศ์ เป็นอดีตรองโฆษกประจำสำนักนายกรัฐมนตรี และเป็นอดีตสมาชิกสภาผู้แทนราษฎรจังหวัดขอนแก่น 2 สมัย และเป็น 1 ใน 3 คนที่คิดริเริ่มการจัดทำนโยบายกองทุนหมู่บ้านของพรรคกิจสังคมคุณฟ้าลั่น ณ วิชัย

 ประวัติ 
ดร.อำนาจ ชนะวงศ์ เกิดเมื่อวันที่ 21 กรกฎาคม พ.ศ. 2496 เป็นบุตรของนายนิวัตร ชนะวงศ์ กับนางสมบูรณ์ ชนะวงศ์ และ เป็นหลานของนาย กระแส ชนะวงศ์ อดีตรัฐมนตรีหลายกระทรวง สำเร็จการศึกษาระดับปริญญาตรี สาขารัฐศาสตร์ จากมหาวิทยาลัยซานคาร์ลอส ประเทศฟิลิปปินส์ ระดับปริญญาโท รัฐประศาสนศาสตรมหาบัณฑิต จากจุฬาลงกรณ์มหาวิทยาลัย และปริญญาเอก สาขาการบริหารการศึกษา จากคณะศึกษาศาสตร์ มหาวิทยาลัยขอนแก่น เมื่อปี พ.ศ. 2550 และ นายอำนาจ ชนะวงศ์ มีบุตรสาว 1 คน และบุตรชาย 1 คน

 การทำงาน 
ดร.อำนาจ ชนะวงศ์ เริ่มทำงานเป็นเลขานุการประธานที่ปรึกษา UNFPA ประจำสำนักงาน ณ ประเทศบังคลาเทศ เมื่อปี พ.ศ. 2526 ต่อมาเป็นผู้จัดการภาคตะวันออกเฉียงเหนือ ของบริษัทสุรามหาราษฎร จำกัด และเป็นสมาชิกสภาผู้แทนราษฎรจังหวัดขอนแก่น รวมทั้งเป็นโฆษกพรรคพลังธรรมเปิดแฟ้มย้อนรอย : เส้นทางการเมืองของทักษิณ ชินวัตร (3) ในการเลือกตั้งเดือนกันยายน พ.ศ. 2535 และสังกัดพรรคกิจสังคม ในการเลือกตั้ง พ.ศ. 2538 ต่อมาเขาได้รับแต่งตั้งเป็นเลขานุการรัฐมนตรีประจำสำนักนายกรัฐมนตรีคำสั่งสำนักนายกรัฐมนตรี ที่ ๑๒๗/๒๕๓๗ เรื่อง แต่งตั้งข้าราชการการเมือง (นายอำนาจ ชนะวงศ์) รองโฆษกประจำสำนักนายกรัฐมนตรี ในรัฐบาลนายบรรหาร ศิลปอาชาhttps://db.sac.or.th/clipping/public/library/1996/11/253904424.pdfคำสั่งสำนักนายกรัฐมนตรี ที่ ๙๔/๒๕๓๘ เรื่อง แต่งตั้งข้าราชการเมือง (นายสมศักดิ์ ปริศนานันทกุล, นายอรรถสิทธิ์ ทรัพยสิทธิ์, นายเรืองวิทย์ ดุษฎีสุรพจน์, นายอำนาจ ชนะวงศ์) และในรัฐบาลพลเอกชวลิต ยงใจยุทธคำสั่งสำนักนายกรัฐมนตรี ที่ ๒๒๔/๒๕๓๙ เรื่อง แต่งตั้งข้าราชการการเมือง (นายวราเทพ รัตนากร, นายสุนัย จุลพงศธร, นายอำนาจ ชนะวงศ์, นางกนลา ขันทปราบ) ต่อมาในการเลือกตั้ง พ.ศ. 2544 เขาลงสมัครรับเลือกตั้งในสังกัดพรรคชาติไทย แต่ไม่ได้รับเลือกตั้ง

หลังจากนั้นเขาได้วางมือทางการเมือง และเข้าทำงานเป็นอาจารย์ประจำที่วิทยาลัยบัณฑิตเอเชีย ต่อมาในปี พ.ศ. 2548 จึงย้ายมาเป็นอาจารย์ประจำคณะศึกษาศาสตร์ มหาวิทยาลัยมหาสารคามภาควิชาการบริหารการศึกษา คณะศึกษาศาสตร์ มหาวิทยาลัยมหาสารคามข้อเสนอเชิงนโยบายเพื่อความมีประสิทธิผลเชิงระบบในการดำเนินงานของ คณะกรรมการสถานศึกษาในจังหวัดกาฬสินธุ์http://cheqa.rmuti.ac.th/rmuti_3200/2556/FTE4/4.4.1/4.4.1-6.pdf โดยมีตำแหน่งทางวิชาการเป็นผู้ช่วยศาสตราจารย์ จนเกษียณอายุราชการในปี พ.ศ. 2561

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๒ ตอนที่ ๑๗ ข หน้า ๔๗, ๔ ธันวาคม ๒๕๓๘
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๑๑๑ ตอนที่ ๒๑ ข หน้า ๒, ๓ ธันวาคม ๒๕๓๗
# พอร์ตกลัง
พอร์ตกลัง  หรือ เปอลาบูฮันกลัง  มีชื่อเดิมว่า พอร์ตสเวตเตนแฮม  เป็นเมืองและประตูหลักทางทะเลสู่มาเลเซีย ยังเป็นท่าเรือที่ใหญ่และคับคั่งที่สุดของประเทศ เศรษฐกิจของเมืองเกี่ยวข้องกับกิจการด้านท่าเรือ ตั้งอยู่ห่างจากเมืองกลังทางทิศตะวันตกเฉียงใต้ 6 กม. และห่างจากกัวลาลัมเปอร์ทางทิศตะวันตกเฉียงใต้ 38 กม. อยู่ในรัฐเซอลาโงร์
# มัยมันสิงห์
มัยมันสิงห์  เป็นเมืองที่ได้รับสถานะเป็นนครในภาคมัยมันสิงห์ของประเทศบังกลาเทศ ริมฝั่งแม่น้ำพรหมบุตร ตั้งอยู่ตอนกลางค่อนไปทางเหนือของประเทศ เป็นศูนย์กลางการปกครองของภาคมัยมันสิงห์ เป็นที่ตั้งของสถาบันการศึกษาหลายแห่ง เช่น มหาวิทยาลัยการเกษตรบังกลาเทศ วิทยาลัยแพทย์มัยมันสิงห์ เป็นต้น เมืองตั้งอยู่ทางตอนเหนือของกรุงธากา เมืองหลวงของประเทศ ราว 120 กม.
# พระครูรัตนปทุมรักษ์ (สมศักดิ์ รกฺขิโต)
พระครูรัตนปทุมรักษ์ (สมศักดิ์ รกฺขิโต) เป็นพระสังฆาธิการเจ้าอาวาสรูปที่ 3 และรูปปัจจุบันของวัดสระแก้วปทุมทอง จังหวัดพิษณุโลก และเป็นเจ้าคณะตำบลกิตติมศักดิ์ของตำบลในเมืองขวัญนคร จินุพงศ์: พฤศจิกายน 2010 มีนามเดิมว่า สมศักดิ์ บุปผาชาติ ภายหลังบวชจึงได้รับฉายาว่า รกฺขิโต ท่านเริ่มดำรงตำแหน่งเจ้าอาวาสวัดสระแก้วปทุมทอง หลังจากที่พระครูศีลสารสัมบันเจ้าอาวาสองค์ก่อนมรณภาพ เมื่อปี พ.ศ. 2536 และดำรงตำแหน่งเจ้าอาวาสเรื่อยมาจนกระทั่งปัจจุบัน
# การมาครั้งที่สอง
ตามความเชื่อของคริสต์ศาสนิกชนและชาวมุสลิม การมาครั้งที่สองพจนานุกรมศัพท์ศาสนาสากล ฉบับราชบัณฑิตยสถาน, หน้า 582-3  หมายถึงการที่พระเยซูจะเสด็จมาบนโลกอีกครั้งในอนาคต ความเชื่อนี้มีที่มาจากข้อความในพระวรสารในสารบบและถูกพัฒนาต่อมาตามอวสานวิทยาของศาสนาคริสต์และศาสนาอิสลาม

แนวคิดเรื่องการมาครั้งที่สองถือเป็นหลักความเชื่อสำคัญ จึงปรากฏรายละเอียดในหลักข้อเชื่อไนซีนว่า

 ความเชื่อ 
ในพระวรสารนักบุญมัทธิวระบุว่า ก่อนบุตรมนุษย์จะเสด็จมาจะมีหลายคนอ้างตนเป็นพระคริสต์และเป็นผู้เผยพระวจนะแล้วล่อลวงคนให้หลงผิดจำนวนมาก มีข่าวลือเรื่องสงคราม คริสตชนจะเป็นที่รังเกียจและถูกเบียดเบียน จะเกิดความทุกข์ลำบากยิ่งใหญ่ที่สุด เมื่อความทุกข์นั้นจบสิ้นดวงอาทิตย์ดวงจันทร์และดวงดาวจะดับไป แล้วบุตรมนุษย์จะเสด็จมาบนเมฆบนท้องฟ้าด้วยฤทธิ์และรัศมีอันยิ่งใหญ่ แล้วจะทรงส่งทูตสวรรค์ออกไปรวบรวมบรรดาประชาชาติจากทั้งสี่ทิศมธ. 24:3-36 เมื่อทรงประทับนั่งบนบัลลังก์แล้ว บรรดาประชาชาติทั้งหมดจะมาประชุมกันเฉพาะพระพักตร์ คนชอบธรรมจะถูกแยกไว้ทางขวามือส่วนคนที่ถูกสาปแช่งจะแยกไปอยู่ทางซ้ายมือ แล้วจะทรงมอบราชอาณาจักรให้คนชอบธรรมเพราะคนเหล่านี้ได้สงเคราะห์ผู้ยากไร้ ส่วนผู้ที่ถูกสาปแช่งจะถูกส่งไปรับโทษในนรกชั่วนิรันดร์เพราะคนพวกนี้ทอดทิ้งคนยากไร้มธ. 25:31-46
# วัยโรจน์ พิพิธภักดี
วัยโรจน์ พิพิธภักดี (1 เมษายน พ.ศ. 2484 - 3 มกราคม พ.ศ. 2566) อดีตสมาชิกสภาผู้แทนราษฎรจังหวัดปัตตานี 4 สมัย

 ประวัติ 
วัยโรจน์ พิพิธภักดี เกิดเมื่อวันที่ 1 เมษายน พ.ศ. 2484 เป็นบุตรของพระพิพิธภักดี (ตนกูมุกดา อับดุลบุตร) กับสวาสดิ์ พิพิธภักดีประวัติผู้สมัคร ส.ส. สำเร็จการศึกษาระดับประกาศนียบัตรชั้นสูง สาขาบริหารธุรกิจ จากสถาบันปีนัง (Penang Institute) รัฐปีนัง ประเทศมาเลเซีย สมรสกับเยาวลักษณ์ พิพิธภักดี มีบุตรสาวคือ กังสดาล พิพิธภักดี (เติงกูซูไบดะห์ บินตีเติงกูนูรุดดีน) อดีตพระชายาในสุลต่านมูฮัมหมัดที่ 5 แห่งรัฐกลันตัน ประเทศมาเลเซีย

วัยโรจน์ พิพิธภักดี เสียชีวิตเมื่อวันที่ 3 มกราคม พ.ศ. 2566 สิริอายุรวม 81 ปี

 งานการเมือง 
วัยโรจน์ เคยประกอบอาชีพเป็นพนักงานธนาคารกรุงเทพ จำกัด สาขาปัตตานี จากนั้นจึงเริ่มต้นชีวิตทางการเมืองด้วยการดำรงตำแหน่งเป็นประธานสภาจังหวัดปัตตานี 4 สมัย ต่อมา ลงรับสมัครเลือกตั้งสมาชิกสภาผู้แทนราษฎรจังหวัดปัตตานี และได้รับเลือกตั้งเป็นครั้งแรก ใน พ.ศ. 2522 สังกัดพรรคกิจสังคม ก่อนที่จะหวนกลับไปสู่เวทีการเมืองในระดับท้องถิ่น และกลับสู่การเมืองระดับชาติอีกครั้ง ใน พ.ศ. 2538 และได้รับเลือกเรื่อยมา จนถึง พ.ศ. 2544 ศูนย์ข้อมูลนักการเมือง 

จนกระทั่งในการเลือกตั้ง พ.ศ. 2548 จึงย้ายไปสังกัดพรรคไทยรักไทย แต่พ่ายแพ้ให้กับ นายอันวาร์ สาและ จากพรรคประชาธิปัตย์  ต่อมาได้รับแต่งตั้งเป็นกรรมการบริหารพรรค ซึ่งต่อมาเขาถูกตัดสิทธิ์ทางการเมือง เป็นระยะเวลา 5 ปี

ในปี พ.ศ. 2555 เขาพร้อมกับสมาชิกบ้านเลขที่ 111 อีกจำนวนมาก ได้สมัครเข้าร่วมงานกับพรรคเพื่อไทย

 สมาชิกสภาผู้แทนราษฎร 
วัยโรจน์ พิพิธภักดี ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
 การเลือกตั้งสมาชิกสภาผู้แทนราษฎรจังหวัดปัตตานี เขต 1 แทนตำแหน่งที่ว่าง พ.ศ. 2524 สังกัดพรรคกิจสังคม
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดปัตตานี สังกัดพรรคประชาธิปัตย์
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดปัตตานี สังกัดพรรคประชาธิปัตย์
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดปัตตานี สังกัดพรรคประชาธิปัตย์

 เครื่องราชอิสริยาภรณ์ 
ราชกิจจานุเบกษา. ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๑ ตอนที่ ๒๓ ข หน้า ๑๒, ๒๖ พฤศจิกายน ๒๕๔๗
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๑๘ ตอนที่ ๒๒ ข หน้า ๒๕, ๔ ธันวาคม ๒๕๔๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญราชการชายแดน, เล่ม ๑๐๗ ตอนที่ ๗๓ ง ฉบับพิเศษ หน้า ๒, ๔ พฤษภาคม ๒๕๓๓